|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 8. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 28** | | ОДЕЉЕЊЕ**:** | | ДАТУМ**:** |
| Наставна тема: | ЧОВЕК И ЗДРАВЉЕ | | | |
| Наставна јединица: | Одговоран однос према здрављу | | | |
| Тип часа: | Обрада | | | |
| Циљ часа: | * Упознавање ученика са начинима очувања здравља; * Упознавање ученика са незаразним и заразним болестима, путевима заразе, имунитетом и полно преносивим болестима. | | | |
| Очекивани исходи: | **Ученици ће бити у стању да:**   * уоче разлику између незаразних и заразних болести; * наведу основне путеве преношења заразних болести; * уоче везу између доброг имунитета и здравих стилова живота; * наведу полно преносиве болести и начине заштите. | | | |
| Облик рада: | Фронтални, индивидуални | | | |
| Наставне методе: | Монолошко-дијалошка, илустративна, рад на тексту | | | |
| Наставна средства: | Уџбеник, ПП презентација, Приручник за наставника уз уџбеник Биологија 8 | | | |
| Међупредметне компетенције: | Компетенција за учење, комуникација, сарадња, рад са подацима и информацијама, решавање проблема | | | |
| Корелација са другим предметима: | Српски/матерњи језик, хемија, информатика и рачунарство | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (5минута):**  Наставник разговара са ученицима о томе шта је пандемија, колико пута су чули израз *Одговоран однос према здрављу* и како су то разумели.  Наставник пише на табли назив часа: ***Одговоран однос према здрављу*** и објашњава ученицима зашто је важно да ово знају и како то знање могу да примене у свакодневном животу.  Наставник помаже ученицима да се припреме за излагање и да одрже час.  **Главни део (30 минута):**  Ученици држе час редом и објашњавају део по део лекције користећи своје ПП презентације или презентације на хамеру. У току излагања ученици који држе предавање пишу на табли оно што сматрају битним. Ученици који прате предавање могу да поставе питања уколико нешто нису добро разумели. Наставник прати излагање ученика, водећи рачуна да ученици не направе материјалну грешку и евентуално коригује записе на табли.  Очекивани запис на табли:   * Шта је здравље и шта су незаразне болести?   ***Здравље је стање физичке, психичке и друштвене равнотеже једног организма. Болест представља одсуство хомеостазе. Болести могу бити незаразне и заразне. Незаразне болести се не преносе на друге организме (дијабетес, алергија, Базедовљева болест...).***   * Шта су заразне болести и који су путеви заразе?   ***Заразне болести изазивају вируси, бактерије или други микроорганизми. Извор – заражена животиња, човек, храна... Преносе се на разне начине – путеви ширења (додир, храна, вода, ваздух, инсекти и друге животиње...) Улазна врата – место уласка изазивача болести у организам (нос, уста, око, крв...)***   * Шта је имунитет и како се може појачати?   ***Имунитет – отпорност организма. Имунитет се јача здравим начином живота, вежбањем, здравом исхраном, одмарањем...***   * Шта су полно преносиве болести?   ***Полно преносиве болести могу бити вирусне, бактеријске или гљивичне. Најчешће су гонореја / бактеријска и СИДА / вирусна.***   * Како се треба заштитити од полно преносивих болести?   ***Заштита од полно преносивих болести су сви поступци којима се спречава настанак и преношење заразе. Основни вид заштите је употреба хигијенске гумице – кондома. То је и контрацептивно средство – заштита од нежељене трудноће.***  **Завршни део (10 минута):**  Ученици који су држали час постављају питања онима који су слушали са циљем да провере колико су разумели предавање. Наставник прати разговор и даје додатнa објашњења уколико ученици нешто нису добро разумели. Наставник ученицима даје домаћи задатак да одговоре на питања из одељка ***Мој резиме*** на **страни 93**. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |