|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 8. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 33** | | ОДЕЉЕЊЕ**:** | | ДАТУМ**:** |
| Наставна тема: | ЧОВЕК И ЗДРАВЉЕ | | | |
| Наставна јединица: | Утицај медија на размишљање и понашање људи | | | |
| Тип часа: | Обрада | | | |
| Циљ часа: | * Упознавање ученика са утицајем медија на размишљање и понашање људи | | | |
| Очекивани исходи: | **Ученици ће бити у стању да:**   * изразе критички став према медијским садржајима који се баве здравим стиловима живота; * уоче везу између садржаја неке рекламе и њене циљне групе; * наведу све штетне последице употребе стероида и прекомерне употребе таблета. | | | |
| Облик рада: | Фронтални, индивидуални | | | |
| Наставне методе: | Монолошко-дијалошка, илустративна, раднатексту | | | |
| Наставна средства: | Уџбеник, ПП презентација, Приручник за наставника уз уџбеник Биологија 8 | | | |
| Међупредметне компетенције: | Компетенција за учење, комуникација, сарадња, рад са подацима и информацијама, решавање проблема | | | |
| Корелација са другим предметима: | Српски/матерњи језик, хемија, физичко и здравствено васпитање | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (15 минута):**  Наставник проверава како су ученици урадили домаћи задатак и у којој мери су се критички осврнули на одабрану рекламну поруку. Своје утиске бележи у педагошку свеску.  Наставник пише наслов: ***Утицај медија на размишљање и понашање људи.*** Наставник пита ученике зашто је важно да ово знају и како то знање могу да користе у свакодневном животу.  **Главни део (25минута):**  Наставник упућује ученике на анализу слика у уџбенику **на страни 98** и објашњава ученицима какву улогу имају медији у обавештавању, а какву у манипулацији. Објашњава шта су рекламе и ко све учествује у њиховој изради. Наставник пише на табли: ***Медији су радио, телевизија, новине и интернет. Рекламе су кратке медијске поруке са убедљивим садржајем.***  Наставник ученицима поставља следећа питања:  Да ли је манипулација исто што и превара?  Да ли су се некад осећали преварено пошто су купили рекламирани производ?  Да ли су приметили да су баш они циљна група неке рекламе?  Зашто је важно да имамо критички став према рекламама?  Ученици износе своје мишљење и након краће дискусије наставник упућује ученике да прочитају текст у уџбенику на **страни 99** и даје им задатак да пронађу одговоре на следећа питања:  1. Како реклама утиче на свест људи?  2. По чему се разликују рекламе намењене деци од оних које су намењене одраслима?  3. Могу ли рекламирани производи бити штетни по здравље и ако могу који су то?  Очекивани одговори ученика: *Рекламе за децу су веселе и шарене. Младима се обично упућују рекламе које рекламирају козметичка средства и решења за савршен изглед. Неке рекламе могу да препоручују средства штетна по здравље као што су средства за повећање мишићне масе или производи који отклањају бол.*  Наставник упућује ученике на слику у уџбенику на **страни 100** и објашњава појам таблетоманије. Пише на табли:***Таблетоманија је физичка и психичка зависност од узимања таблета. Симптоми су слични као код наркоманије.***  **Завршни део (5 минута):**  Наставник тражи од ученика да објасне израз *бомбардовање рекламама* и да наведу где се све могу наћи рекламе. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |